gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl gl gl gl gl gl gl gl gl gl gl gl gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación adxudica por máis de 300.000 euros as obras de mellora da seguridade viaria en Vixoi, no Concello de Bergondo
vias-e-obras 31 de Outubro de 2020
O proxecto permitirá construír unha senda peonil e ampliar o ancho da vía de 5 a 6,50 metros nunha zona que conta cun elevado tránsito ao ser ao acceso a Vixoi desde a N-VI
As obras incluirán tamén a construción dunha rede de saneamento para as vivendas da zona
A Deputación da Coruña ven de adxudicar as obras de mellora da seguridade viaria na DP 0801, de Cortiñán a Vixoi, no Concello de Bergondo. A actuación, que foi adxudicada por 319.543,76 euros e que está financiada conxuntamente pola Deputación e polo Concello, permitirá ampliar a vía, construír unha senda peonil e dotar as vivendas da zona de rede de saneamento.
Os traballos, que comezarán nas próximas datas, permitirán construír unha senda peonil e ampliar a plataforma dos primeiros 800 metros desta estrada provincial, dende a intersección coa N-VI á altura de Cortiñán até o punto quilométrico 0+790, en Vixoi, onde a estrada se cruza con outra de titularidade municipal.
O proxecto inclúe a ampliación da estrada actual, de 4,5 metros de ancho e sen beiravías, para obter unha nova plataforma de 6,5 metros que permita maior marxe para o cruce de vehículos e, ao mesmo tempo, construír unha senda de 2 metros de ancho que permita unha circulación segura dos peóns da zona.
Ao mesmo tempo que se executan as obras o Concello asumirá a construción dunha rede de saneamento e renovará as redes de abastecemento e iluminación pública que dan servizo ás vivendas desta zona.
No mes de marzo de 2019 o Concello de Bergondo abriu un proceso para coñecer as inquietudes particulares que tivesen os afectados pola obra. Durante o prazo recibíronse un total de 10 escritos, que na súa maioría trataban sobre cuestións relativas ás entradas das casas ou predios e tamén hai outras que se refiren á afección da senda nos límites dos seus terreos.
Os técnicos da Deputación estudaron estas propostas e, na fase de obras, levarán a cabo aquelas que se consideren viables e lóxicas.
O presidente da Deputación, Valentín González Formoso, destaca que "a construción da senda é fundamental para o incremento da seguridade viaria, tanto para os propietarios das vivendas da zona como para todos os usuarios da vía".
O goberno local resalta que "esta é unha demanda histórica dos veciños e do Concello e xa non queda nada para que sexa unha realidade". Ademais, incide na importancia da obra que servirá para "a través de fondos municipais, dotar á zona de algo tan básico, necesario e demandado como o servizo de saneamento e tamén a mellora do abastecemento e da iluminación".
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web